****

**Zapisnik 7. seje Izvršnega odbora Društva specialna olimpiada Slovenije z dne**

**1. december 2015 ob 10. uri v sejni dvorani Kongresnega centra Thermana Laško.**

**Vabljeni:**

* člani IO SOS
* člani NO SOS
* Zveza Sožitje
* ZŠIS, POK

**Prisotni:** priloga

**Pričetek seje:** 10.15

**Zaključek seje:** 13.30

**Zapisala:** Helena Gril

**DNEVNI RED:**

1. Ugotovitev sklepčnosti in potrditev dnevnega reda
2. Pregled in potrditev sklepov 6. seje z dne 6.10.2015
3. Ocene in analize:
* Evropska športna konferenca (Silvester Polc)
* Finale nogometne lige (Tomaž Pišlar)
* Balinarski turnir
* Sodelovanje na Ljubljanskem maratonu (Urška Kustura, Silvester Polc)
* Plavalni turnir (Ljubomir Miličević)
* MATP državne igre (Tanja Princes)
* Košarkarski turnir in Evropski košarkarski teden (Barbara Rode in Aljoša Šip)
* Wellness projekt in predavanja o zdravi prehrani (Urška Kustura)
1. Dolgoročni načrt (Silvester Polc) in finančno vrednotenje tekmovanj ter uskladitev finančnega načrta za leto 2016 (Ljubomir Miličević)
2. Sistem izobraževanj v SOS, licenčni seminarji za trenerje
3. Razno

**AD1**

IO SOS je sklepčen. Dnevni red je sprejet.

**AD2**

**Ljubomir Miličević** bere in komentira sklepe prejšnje seje. Pri točki 6 - evalvacijski vprašalnik, se ta dopolni in naredijo se tri različne oblike vprašalnikov za različna tekmovanja (enodnevna, večdnevna in MATP tekmovanja).

**Sklep: Po zimskih državnih igrah v Črni na Koroškem se na dnevni red uvrsti točka: Evalvacijski vprašalniki.**

**AD3**

**Silvester Polc** poroča o Evropski konferenci

* poudarek je bil na zdravem načinu življenja športnikov, kot primer dobre prakse smo bili predstavljeni mi (wellness projekt);
* dvig kvalitete treningov športnikov in organizacije tekmovanj;
* prisotni so bili predstavniki športnih zvez, s katerimi se podpišejo sodelovanja;
* analiza svetovnih iger Los Angeles – pozitivne in negativne strani;
* v športno komisijo je potrebno vključiti predstavnika športnikov;
* predstavljen je bil program Mladi športnik in Unified
* predstavitev Zimskih svetovnih iger Schladming, 2017
* govora je bilo tudi o Evropskih igrah 2018, kandidat še ni točno določen
* 2016 bo seminar nogometnih koordinatorjev v Belgiji
* 2016 bo seminar za vodje delegacij za Zimske svetovne igre v Avstriji.

Finale nogometne lige

**Ljubomir Miličević** bere poročilo, ki ga je zapisal Tomaž Pišlar.

**Sklep 1: nogometna liga se je uspešno končala.**

Balinarski turnir

**Ljubomir Miličević** bere poročilo, ki ga je zapisala Katarina Vidmar – vodja tekmovanja.

**Sklep 2: po diskusiji Silvester Polc in Borut Semenič poročata o dobri organizaciji tekmovanja, pri čemer je potrebno na ta način nadaljevati.**

Ljubljanski maraton

Število tekačev na 21km se je povečalo iz enega na šest tekačev. V projekt 5 tekov za 300 nasmehov je vključenih 5 zavodov.

**Sklep 3: z udeležbo na maratonih je potrebno nadaljevati.**

Plavalni turnir

Tekmovanje je bilo dobro izvedeno. Težave so bile z ozvočenjem, ki je tudi sicer težava v olimpijskem bazenu. Sicer je infrastruktura zelo primerna.

**Sklep 4: organizacija tekmovanj naj bo tam, kjer infrastruktura to omogoča.**

MATP državne igre

Poroča Vodja organizacije tekmovanja **Tanja Princes**.

**Sklep 5: MATP igre so bile dobro izvedene, težava je bila v vremenu, na kar pa organizator ni imel vpliva.**

**Tanja Princes** poroča še s sestanka regijskih koordinatorjev MATP, kjer so sprejeli dolgoročni načrt organizatorjev MATP iger. Prav tako so , da se MATP vključi v seminar o organiziranosti SOS.

**Pajo Cakiči** predlaga, da naj IO predlaga Tanjo Princes za prejemnika enega od priznanj SOS.

**Sklep 6: v seminar o organiziranosti se vključi tudi sklop informacij o MATP.**

**Sklep 7: IO predlaga Tanjo za priznanje SOS.**

Košarkarski turnir

Poroča **Ljubomir Miličević** – otvoritev je bila simpatična, organizacija tekmovanja dobro izpeljana, zabava po tekmovanju je bila slabše pripravljena, saj se ni razvilo primerno vzdušje.

Wellnes projekt

Se uspešno zaključuje, je zelo primeren in priporočljiv za našo populacijo. Želja je, da se z njim nadaljuje v okviru sodelujočih organizacij.

**Sklep 8: Raziščejo se možnosti nadaljnjega izvajanja wellness projekta.**

**AD4**

Dolgoročni načrt tekmovanj je že narejen in je bil obravnavan na 6. seji. Predstavi pa se finančno vrednotenje tekmovanj, ki je vezano na načrt tekmovanj v prihajajočih letih. Odpre se diskusija.

Na predstavitev predloga sofinanciranja tekmovanj SOS ni bilo večjih pripomb. IO ima možnost le-tega dopolnjevati ob sprejemanju letnih finančnih načrtov.

**Sklep 1: Okvirni dolgoročni koledar tekmovanj do leta 2024 je veljaven. Spremembe so možne glede na finančno stanje.**

**Sklep 2: Predlog novega načina sofinanciranja tekmovanj se da v potrditev OZ.**

**Sklep 3: Do OZ se pripravi pravilnik o sofinanciranju tekmovanj SOS.**

**Sklep 4: Finančni načrt SOS za leto 2016 je sprejet in se da v potrditev OZ.**

**AD5**

**Ljubomir Miličević** odpre diskusijo o izobraženosti trenerjev, ki spremljajo tekmovalce na tekmovanja. Diskusija poteka v smeri, da je potrebno nadaljevati s seminarji in nadaljnjem izobraževanju trenerjev.

**Sklep: Od 1.3.2017 bo moral tekmovalce na tekmovanja specialne olimpijade (regijska, državna in mednarodna) spremljati vsaj en trener, ki bo imel opravljen seminar o organiziranosti SOS (od leta 2011). Predlog se poda v potrditev OZ.**

**AD6**

V soboto 16.1.2016 je svetovni dan snega, dogajanje v Planici, vabljeni vsi športniki SO, organizator prireditve je Zavod za šport Planica.

**Sklep 1: Urška Kustura v sodelovanju s Teo Beton pripravi vabilo za članice.**

Slovenska ekipa na zimskih svetovnih predigrah v Schladmingu zamenja vodjo delegacije zaradi zdravstvenih razlogov Urške Kustura. Namesto nje prevzame vodenje delegacije Helena Gril, na njeno mesto, trenerja alpskega smučanja, se imenuje Špelo Mlinar. Z dvigom rok so menjave potrjene.

**Sklep 2: Helena Gril v sodelovanju z Urško Kustura uredi vse potrebno glede menjave vodje delegacije.**

**Tine Kovačič** bo na Svetovnih predigrah in svetovnih igrah sodeloval v zdravstvenem programu.

**Silvester Polc** predstavi predviden potek zimskih državnih iger v Črni na Koroškem.

**Naslednja seja bo v torek, 15.03.2016, v dvorani Zveze Sožitje v Ljubljani. Istega dne bi potekala tudi seja Odbora tekmovalcev.**

**20. Občni zbor društva bo v torek, 29.03.2016, na isti lokaciji.**

Ljubomir Miličević Urška Kustura

predsednik SOS izvršna sekretarka SOS